# Cronfa Gymunedol y Loteri Genedlaethol / The National Lottery Community Fund

# PWYLLGOR CYMRU / WALES COMMITTEE

10 Rhagfyr 2024 / 10th December 2024

Rhithwir / Virtual

**Cofnodion / Minutes**

**Yn bresennol:**

Simone Lowthe-Thomas Cadeirydd Pwyllgor Cymru

Nicola Russell-Brooks Aelod Pwyllgor Cymru

Trystan Pritchard Aelod Pwyllgor Cymru

Kate Young Aelod Pwyllgor Cymru

Fadhili Maghiya (Rhannol) Aelod Pwyllgor Cymru

**Swyddogion**

John Rose Cronfa Gymunedol y Loteri Genedlaethol

Rob Roffe Cronfa Gymunedol y Loteri Genedlaethol

Andrew Owen Cronfa Gymunedol y Loteri Genedlaethol

Ruth Bates Cronfa Gymunedol y Loteri Genedlaethol

**Mynychwyr**

Chris Johnes Ymddiriedolaeth Adeiladu Cymunedau

Jess Hey Cronfa Gymunedol y Loteri Genedlaethol

Dylan Hughes Cronfa Gymunedol y Loteri Genedlaethol

Millie Welch Cronfa Gymunedol y Loteri Genedlaethol

Catherine Roberts Cronfa Gymunedol y Loteri Genedlaethol

Jay Calderisi Cronfa Gymunedol y Loteri Genedlaethol (Cofnodion)

1. **Croeso ac Ymddiheuriadau**
	1. Croesawodd y Cadeirydd bawb i'r cyfarfod.
	2. Derbyniwyd ymddiheuriadau gan Gwenllian Lansdown Davies.
2. **Adolygiad o gofnodion cyfarfod Pwyllgor Cymru a gynhaliwyd ar 12 Medi 2024 (WBM 24.30)**
	1. Derbyniwyd y cofnodion fel cofnod cywir o'r trafodion.
3. **Materion a godwyd o’r cyfarfod blaenorol**

|  |  |  |  |  |  |  |
| --- | --- | --- | --- | --- | --- | --- |
| **Dyddiad y cyfarfod** | **Eitem ar yr Agenda**  | **Cam gweithredu** | **Perchennog** | **Dyddiad cwblhau** | **Statws** | **Sylwadau** |
| 10.06.24 | 13 | Gwahodd Dr Lindsay Cordery-Bruce (Prif Weithredwr Newydd CGGC) fel siaradwr allanol gerbron Pwyllgor Cymru yn eu cyfarfod nesaf. | John Rose |  | Wedi cwblhau. | Wedi cytuno i fynychu cyfarfod Mawrth 2025 |
| 12.09.24 | 6 | I ddarparu dadansoddiad o geisiadau Aran i Bawb unwaith y caiff ei gwblhau yn ganolog | JR/AO |  | Heb ei gwblhau | Dim ar gael eto |
| 12.09.24 | 13 | Adolygu lleoliadau astudiaethau achos yn Adroddiad Blynyddol Cymru i sicrhau fod y gwasgariad daearyddol yn gymesur | RB |  | Wedi cwblhau |  |

* 1. Nododd y Cadeirydd y bydd y cyfarfod mis Mawrth bellach yn cael ei gynnal yng Nghaerdydd oherwydd y siaradwr allanol.
1. **Papurau drwy weithdrefn ysgrifenedig**
	1. WBM 24.31 Pwyllgor Adolygu Cefnogi Syniadau Gwych – i’w drafod – dim gwrthwynebiadau.
	2. WBM 24.32 Strategaeth Effaith Hydref 2024 - i’w drafod – dim gwrthwynebiadau.
2. **Datganiadau Buddiant**
	1. Ni dderbyniwyd unrhyw ddatganiadau buddiant.
3. **Diweddariad Portffolio Cymru (WBM 24.33)**
	1. Rhoddodd Swyddogion ddiweddariad ar y gwaith dros y 3 mis diwethaf yn diweddu 30 Tachwedd 2024. Roedd yr uchafbwyntiau’n cynnwys:
		* £3.5m wedi ei ddyfarnu trwy Arian i Bawb, £1.3m wedi ei ddyfarnu trwy Pawb a’i Le (canolig), £6.2m wedi ei ddyfarnu trwy Pawb a’i Le (mawr) cam 2.
		* Mae cyfraddau ymgeisio uchel yn effeithio ar gyfraddau llwyddiant, gan achosi i fwy o geisiadau o safon dda gael ei gwrthod oherwydd diffyg arian.
		* Bydd Inge Deane yn darparu hyfforddiant i Bwyllgorau Pawb a’i Le ar ddiweddariad y rhaglen. Mae’r fideos a grëwyd ar gyfer ail lansio’r rhaglen wedi bod yn llwyddiannus iawn, gan gynnwys fideo gydag Inge Dean sydd wedi cael ei wylio bron i 10,000 o weithiau.
		* Cafodd y staff i gyd eu gwahodd i Birmingham i ddathlu pen-blwydd y Loteri Genedlaethol yn 30 mlwydd oed.
		* Lansiwyd ein Hadroddiad Blynyddol ar Safonau’r Iaith ym mis Hydref ar Ddiwrnod Shwmae Su'mae a chafodd dderbyniad da gan Gomisiynydd yr Iaith Gymraeg.
		* Rydym wedi sefydlu grŵp cyfeirio rhithwir o randdeiliaid allweddol i lywio datblygiad y Rhaglen Plant a’r Amgylchedd Naturiol. Cynhaliwyd y cyfarfod cyntaf ar y 27 Tachwedd.
	2. Diolchodd y Pwyllgor i’r Tîm Cyfathrebu am eu holl waith caled gan nodi eu diddordeb yn symudiad y tîm i’r Tîm Strategaeth Ariannu, Cyfathrebu ac Effaith. Maent yn gwerthfawrogi gwaith rhagorol tîm Cyfathrebu Cymru ac yn gobeithio na fydd y ffocws ardderchog hwn ar y rhanbarth lleol ddim yn cael ei ddarostwng gan symudiad i ddull ‘Un Gronfa’ a blaenoriaethau canolog.
	3. Nododd aelodau’r Pwyllgor ei bod yn mynd yn anoddach i asesu prosiectau oherwydd cyfyngiadau’r gyllideb. Mae’r paneli penderfynu yn gynyddol heriol.
	4. Nododd y Pwyllgor ei bod yn ddiddorol iawn gweld y data cymhleth rydym yn ei ddefnyddio i bennu’r ardaloedd sydd â’r angen mwyaf er mwyn bodloni DPA3, ac y bydd y rhyngweithio rhwng DPA3 a 4 yn heriol.
4. **Cefnogi Syniadau Gwych (i’w penderfynu) (WBM 24.34)**
	1. Ystyriodd y Pwyllgor gais gan Y Samariaid, gan nodi nad oedd yn glir i ba raddau roedd hyn yn ddatblygiad clir ar waith cyfredol. Gallai rhagor o bwyslais ar weithio mewn partneriaeth gyda sefydliadau sy’n canolbwyntio ar gymuned sy’n gweithio sydd â chynulleidfaoedd targed o wirfoddolwyr o gefndiroedd gwahanol fod wedi cryfhau’r cais a dylid bod wedi gwneud hyn fel rhan o ddatblygiad y prosiect.
	2. GWRTHODODD y Pwyllgor gais ariannu ‘Samaritans Cymru’ gan Y Samariaid oherwydd yr aliniad rhannol â’r rhaglen, a’r angen am ymgysylltu’n gynharach â chymunedau a sefydliadau partner posibl
	3. Ystyriodd y Pwyllgor gais ‘Imagine Action’ gan Ganolfan Materion Rhyngwladol Cymru, gan nodi ei fod wedi ei ystyried yn drylwyr ac yn cyd-fynd yn dda â meini prawf y rhaglen. Mae cyflwyno newid ar lawr gwlad yn gadarnhaol iawn ac mae’r sefydliad mewn lle da i allu rhannu’r wybodaeth a’r dysgu o’r prosiect hwn.
	4. CYMERADWYODD y Pwyllgor arian i Ganolfan Materion Rhyngwladol Cymru.
	5. Nododd y Pwyllgor statws cynigion posibl Syniadau Gwych yn y dyfodol ac y byddai’n ddefnyddiol i ddechrau annog cydweithio ymysg ymgeiswyr sydd â syniadau tebyg.

*Ymunodd Jess Hey â’r cyfarfod*

1. **Adroddiad Diweddaru Taclo Digartrefedd (WBM 24.35)**
	1. Diolchodd Pwyllgor Cymru i’r tîm Gwybodaeth a Dysgu am eu hadroddiad manwl a nodwyd a thrafodwyd canfyddiadau’r adroddiad dysgu blynyddol cyntaf ar Daclo Digartrefedd.
	2. Canfu’r Pwyllgor y cwestiynau moesegol am gynnwys pobl yn y broses werthuso yn ddiddorol iawn, er nad oedd yr adroddiad i’w weld yn amlygu unrhyw ddysgu unigryw. Nododd John Rose fod talu pobl i gyfrannu eu harbenigedd i wybodaeth a dysgu yn duedd sy’n tyfu a’i fod yn rhywbeth y mae’r Gronfa yn ei ystyried fel rhan o’i gwaith polisi ariannu. Myfyriodd y Pwyllgor ei bod yn bwysig defnyddio dull sy’n seiliedig ar drawma sy’n ymgysylltu â phobl sydd â phrofiad bywyd mewn ffordd gyfrifol.

*Gadawodd Jess Hey y cyfarfod*

1. **Adroddiad Blynyddol gan yr Ymddiriedolaeth Adeiladu Cymunedau (WBM 24.36)**

*Ymunodd Chris Johnes a David Dallimore o’r Ymddiriedolaeth Adeiladu Cymunedau â’r cyfarfod.*

* 1. Cyflwynodd Chris Johnes a David Dallimore ganfyddiadau adroddiad blynyddol yr Ymddiriedolaeth Adeiladu Cymunedau a diolchodd y Pwyllgor iddynt am eu hadroddiad a’u cyflwyniad.
	2. Trafododd y Pwyllgor bwysigrwydd gwerthuso effaith prosiect a pharodrwydd pobl a chymunedau i fod yn agored ynglŷn â’r heriau a wynebant. Nodwyd y bydd gwaddol prosiect BCT yn bwysig iawn wrth amlygu’r newidiadau mewn cymunedau oherwydd natur hirdymor y rhaglen, a’i bod yn annibynnol o amserlenni gwleidyddol tymor byrrach. Cytunodd DD fod y prosiect wedi llywio trwy nifer o newidiadau cymdeithasol a gwleidyddol ac y bydd gwaddol y rhaglen yn cael ei ddylanwadu gan nifer o ffactorau. Nododd CJ fod y dull gwerthuso wedi ei ddewis er mwyn cyfleu themâu allweddol.
	3. Trafododd y Pwyllgor ddatblygiad adnoddau gan BCT a’r pwysigrwydd o rannu’r dysgu o’r rhaglen, gan gynnwys cynaliadwyedd tymor hirach a llywio trwy’r tensiynau mewn grwpiau llywio sy’n ddwy broblem gyffredin. Mynegodd y Pwyllgor ddiddordeb hefyd mewn cydweithio posibl gyda Chynghorau Gwirfoddol Sirol wrth rannu’r dysgu ynghylch lle mae prosiectau angen cefnogaeth ychwanegol.

*Gadawodd Chris Johnes a David Dallimore o’r Ymddiriedolaeth Adeiladu Cymunedau'r cyfarfod.*

1. **Crynodeb Gwerthuso Creu Eich Lle (WBM 24.37)**

*Ymunodd Dylan Hughes â’r cyfarfod*

* 1. Nododd y Pwyllgor y casgliadau a’r argymhellion yn deillio o adroddiad gwerthuso Old Bell 3’s (OB3) a thrafodwyd argymhellion OB3 o ran Y Gronfa, yn benodol ynglŷn â sut y dylid cynllunio rhaglenni ariannu tymor hir ar gyfer y dyfodol.
	2. Roedd gan y Pwyllgor diddordeb arbennig yn y canfyddiad o leihad mewn diddordeb yng ngwaddol y rhaglenni oherwydd y natur tymor hir, a thrafodwyd sut y gellid annog pobl i barhau i fod â diddordeb mewn prosiectau. Nododd JR nad oedd gan y rhaglen adolygiad tymor canol ffurfiol ac y gallai hyn fod yn rhywbeth i’w ystyried, ond bod y prosiect hefyd wedi cael ei amharu arno gan COVID ac felly wedi ei fonitro’n llai strwythuredig. Nododd RR y dylai dysgu rheolaidd o brosiectau fod yn rhan o’r strategaeth effaith a thystiolaeth newydd er mwyn cyfrannu at welliant parhaus.
	3. Trafododd y Pwyllgor rôl ‘sefydliad arweiniol’. Amlygodd yr adroddiad fod sefydliadau sy’n seiliedig ar le mewn lle gwell i arwain prosiectau a chyfrannu tuag at gynaliadwyedd tymor hir oherwydd bod ganddyn nhw griw cadarn o wirfoddolwyr i’w defnyddio. Nododd y Pwyllgor y gallai sefydliad cymunedol bychan ‘arwain’ y prosiect oherwydd eu criw o wirfoddolwyr a gwybodaeth leol, fodd bynnag, efallai nad oes ganddyn nhw'r capasiti i fod yn ‘sefydliad arweiniol’ mewn consortiwm. Dylid manylu ar y ddwy rôl hyn a’u gwahaniaethau mewn trafodaethau yn y dyfodol.

*Gadawodd Dylan Hughes y cyfarfod.*

1. **Cynigion ar gyfer diweddaru Cefnogi Syniadau Gwych (WBM 24.38)**

*Ymunodd Millie Welch â’r cyfarfod.*

* 1. Trafododd y Pwyllgor ddiweddariad y diffiniadau o’r nodau. Roedd y rhyddid i fethu yn cael ei ystyried yn newid cadarnhaol iawn gan ei fod yn annog meddwl ehangach ar y rhaglen. Mae hefyd yn annog pobl i rannu’r dysgu sy’n dod o fethiant yn ogystal â llwyddiant. Bydd cyfathrebu gydag ymgeiswyr posib yn bwysig yn y dyfodol i sicrhau fod ceisiadau yn unol â nodau’r rhaglen ac yn hyfyw.
	2. CYTUNODD Pwyllgor Cymru ar yr argymhellion terfynol i ddiweddaru’r rhaglen Cefnogi Syniadau Gwych. Dyma nhw:
		+ Diweddaru’r diffiniadau o nodau’r rhaglen
		+ Uchafswm grant dangosol o £500,000
	3. Nododd y Pwyllgor hefyd y newidiadau y bydd swyddogion yn eu gwneud i gyflawni’r rhaglen yn dilyn trafodaeth fis Hydref, sef:
		+ Galwad ffôn gorfodol gyda swyddog ariannu cyn y cam Datgan Diddordeb
		+ Dyddiadau cau wedi eu cyhoeddi ar gyfer ymgeiswyr
		+ Y Pwyllgor i gael gwybod am geisiadau aflwyddiannus a cheisiadau sydd ar y gweill.

*Gadawodd Millie Welch y cyfarfod.*

1. **Cynnig ychwanegol Camau Cynaliadwy – Gyrfaoedd Gwyrdd (WBM 24.39)**
	1. Ystyriodd Pwyllgor Cymru ddau gynnig ar gyfer y rhaglen Camau Cynaliadwy – Gyrfaoedd Gwyrdd, sef:
		* Cynyddu cyllideb y rhaglen i £14m.
		* Clustnodi rhan o’r cynnydd yng nghyllideb y rhaglen ac archwilio rownd arall o geisiadau sydd wedi eu cyfyngu i sefydliadau sy’n gweithio gydag ac mewn cymunedau lleiafrifol ethnig
	2. Teimlai’r Pwyllgor ei bod yn bwysig deall y rhwystrau canfyddedig a wyneba sefydliadau a arweinir gan gymunedau lleiafrifol ethnig ac i ymgysylltu â hwy wrth fireinio’r ail rownd os bydd angen.
2. **Cyllid Grant Ddrafft Cymru 2025/26 (WBM 24.40)**
	1. Gofynnwyd i’r Pwyllgor gytuno ar gyllideb ddiwygiedig ar gyfer 24/25 a chyllideb ddrafft ar gyfer 25/26 a fydd yn cael ei chyflwyno i’r Bwrdd i’w chytuno.
	2. CYTUNODD y Pwyllgor i gynyddu’r gyllideb ar gyfer 24/25.
	3. CYTUNODD y Pwyllgor ar y gyllideb ddrafft ar gyfer 25/26.
	4. CYTUNODD y Pwyllgor i gynyddu cyllideb Camau Cynaliadwy – Gyrfaoedd G Gwyrdd.
3. **Cylch Gorchwyl Newydd i Bwyllgorau Gwlad (WBM 24.41)**

*Ymunodd Catherine Roberts â’r cyfarfod.*

* 1. Nododd Pwyllgor Cymru'r diwygiadau i Gylch Gorchwyl Pwyllgorau Gwlad.
	2. Argymhellodd Pwyllgor Cymru'r Cylch Gorchwyl diwygiedig i’w gymeradwyo gan y Bwrdd.

*Gadawodd Catherine Roberts y cyfarfod.*

1. **Cynllun gwaith ar gyfer y dyfodol (WBM 24.42)**
	1. Nododd Pwyllgor Cymru'r cynllun gwaith ar gyfer y dyfodol a’r newid lleoliad ar gyfer Mawrth 2025.
2. **Adborth o Gyfarfodydd Corfforaethol**

16.1 Bwrdd y DU

* + - Roedd y cyfarfod diwethaf yr wythnos ddiwethaf yn Llundain. Cafodd y Bwrdd drafodaeth lawn ar y nod amgylcheddol. Siaradodd RR â’r Bwrdd am ddata ac effaith. Cyflwynwyd adroddiad blynyddol Lloegr a’r strategaeth ar gyfer y dyfodol. Trafodwyd y cynllunio busnes ar gyfer y flwyddyn nesaf hefyd.
		- Penodwyd Cadeirydd newydd i’r Bwrdd yn ddiweddar, sy’n bwriadu mynychu cyfarfod Pwyllgor Cymru yn 2025.

16.2 Pwyllgor Ariannu'r DU

* Bydd Nicola Russell-Brooks yn trosglwyddo’r rôl pwyllgor i KY pan fydd hi’n gadael.

16.3 Panel Ariannu'r DU

* Rhoddodd Nicola Russell-Brooks ddiweddariad ar banel ariannu’r DU. Byddent yn edrych ar geisiadau ar gyfer pobl ifanc ym mis Chwefror 2025.
1. **Unrhyw fusnes arall**
	1. Mae ail dymor Gwenllian Lansdowne-Davies fel Aelod o Bwyllgor Cymru wedi ei gymeradwyo gan Lywodraeth Cymru.
	2. Mae penodiad Victoria Winckler fel Aelod o Bwyllgor Cymru wedi ei gymeradwyo gan Lywodraeth Cymru.
	3. Bydd Callum Bruce-Phillips yn ymuno fel Aelod newydd o Bwyllgor Cymru yn y flwyddyn Newydd i gynrychioli llais pobl ifanc.
	4. Diolchodd y Cadeirydd i NRB am ei gwasanaethau i Bwyllgor Cymru a’r Gronfa.
	5. Diolchodd y Cadeirydd i bawb am eu presenoldeb.

Cloi